הוועדה המיוחדת לפניות הציבור, כנסת 20, פרוטוקול מספר 110, 2017-07-24 15:05

ישראל אייכלר: אנחנו פותחים את הישיבה של הוועדה לפניות הציבור בעניין היערכות האגף למעונות יום לשנת הלימודים תשע"ח בנושא דרגות סבסוד.

ישראל אייכלר: ב, נוהל תמהיל הילדים במשפחתונים.

ישראל אייכלר: האמת היא שהנושא של המשפחתונים הוא הרבה יותר כאוב כי המעונות, כבר הגענו להתקדמות גדולה מאוד.

ישראל אייכלר: אני רוצה לציין שהנושא כולו היה פעם במשרד הכלכלה ועבר במשרד העבודה ולפי פניות הציבור שקיבלנו אני לא רואה שום חריקות ביחס עם ההעברה הזאת, אז אני רוצה לציין את זה לשבח כי אני חשבתי שיהיה עכשיו תוהו ובוהו בעצם העברה לשני משרדים.

ישראל אייכלר: גם במשרדים עצמם יש בירוקרטיה אבל העברת משרדים, חשבתי שזה עניין של שנה, שיפגע באנשים.

ישראל אייכלר: אני רוצה לעשות סקירה קצרה שהכינה לנו המנהלת בעניין הנושא הזה, כי זה נושא כל כך רחב שאי אפשר לגעת נקודה כזאת או אחרת.

ישראל אייכלר: הוועדה שלנו דנה בנושא ב-2010 מתחילת פעילות מוקד טלאול לקבלת דרגות סבסוד.

ישראל אייכלר: היו הרבה שינויים ושיפורים בפעילות המוקד, אבל היו הרבה תלונות על הסחבת והבירוקרטיה שכרוכה בקבלת דרגת הסבסוד למעונות ולמשפחתונים.

ישראל אייכלר: עדיין ממשיכות להגיע לוועדה גם היום בעיות ואנחנו מעבירים את זה לטיפול המסור של אלכס בלונוגוב, מנהל תחום מוקד, אז תדע לך שהמילה טיפול מסור כתבה המנהלת.

ישראל אייכלר: בחינם היא לא עושה את זה, אז כשראיתי את זה סימן שזה בסדר.

ישראל אייכלר: מדובר בזוגות צעירים שברוב המקרים הפרוטה אינה מצויה בכיסם.

ישראל אייכלר: דרגת הסבסוד מוענקת לזוגות אלה על מנת שיוכלו לצאת לעבודה לפרנס את משפחתם.

ישראל אייכלר: אני רוצה לציין שמערכת החינוך כבר קיימת שבעים שנה כמעט.

ישראל אייכלר: המערכת הזאת של המעונות והמשפחתונים היא יחסית חדשה.

ישראל אייכלר: היום כשאני רואה את המספרים של הילדים שנרשמים שם, 135,000 ילדים, זה כבר מערך שלם.

ישראל אייכלר: הייתי כבר מקים משרד חינוך לנושא הזה עצמו.

ישראל אייכלר: זה כבר לא איזה סניף של עבודה.

ישראל אייכלר: מדובר בכספי מדינה שמחולקים לפי קריטריונים אחידים והקפדה עליהם.

ישראל אייכלר: האגף למעונות יום ומשפחתונים עבר מאחריות משרד הכלכלה למשרד העבודה והרווחה ברשות השר חיים כץ.

ישראל אייכלר: אגב, השר חיים כץ בכנותו ובפתיחותו הודיע מעל במת הכנסת משהו מדהים שאף שר בחיים שלו לא יודה, שהרבה כספים והרבה דברים שהיו מוכנים ומתוקצבים פשוט לא בוצעו.

<מיכל צוק: לא מוצו.

ישראל אייכלר: לא מוצו, לא בוצעו והכסף חזר לאוצר.

ישראל אייכלר: אנחנו נלחמים פה על כל פרוטה לפרוטה לאנשים עניים ולאנשים משכבות הביניים ומטה ופה הכסף שמונח לא בוצע.

ישראל אייכלר: הוא מאשים את העיריות כמובן אבל אנחנו צריכים לחשוב איך אנחנו עושים את זה שזה לא יקרה.

<מיכל צוק: כן, אבל זה לא כספי סבסוד.

ישראל אייכלר: לא, לא, הוא מדבר על בניה.

<מיכל צוק: כבר נעשו פעולות.

ישראל אייכלר: "אין לנו מעונות, אין לנו משפחתונים".

ישראל אייכלר: אנשים צועקים "געוואלד" ופה מונח כסף, מונחות תכניות.

ישראל אייכלר: טוב, בדיונים הקודמים דובר על 135,000 ילדים, כבר אמרתי.

ישראל אייכלר: הזכאות לדרגה נקבעת לפי עבודת האם.

ישראל אייכלר: אני אומר את זה לצורך הפרוטוקול כי אתם מכירים את זה בעל פה, לטובת 24 שעות שבועיות.

ישראל אייכלר: במקרה שלאם יש שלישיה מספיק 20 שעות.

ישראל אייכלר: הזכאות של משפחה לשלישייה על דרגה 5 היא לזכאות נמוכה יותר בהתאם להכנסות המשפחה.

ישראל אייכלר: אני רוצה לציין לשבח או לטענה שנשים ערביות מקבלות גם 20 מספיק, נכון?

<מיכל צוק: 24.

קריאה: 24 נחשב כמו משרה מלאה.

<מיכל צוק: כן.

ישראל אייכלר: זה אותו דבר כמו היהודיות.

<מיכל צוק: לא.

<מיכל צוק: יהודיות, מינימום זה 24 עד משרה מלאה ו-24 זה משרה חלקית.

<מיכל צוק: לאור נתוני התעסוקה והפערים שיש בתעסוקת נשים ערביות ביחס ליתר האוכלוסיה, ממשלת ישראל החליטה ואנחנו מבצעים וזה כבר מספר שנים מבוצע, מתייחסים ל-24 שעות כאל משרה מלאה בכל הנוגע לנשים ערביות.

ישראל אייכלר: אז אין לי טענה לזה, אני בעד.

ישראל אייכלר: אני רק רוצה שגם נשים חרדיות שגם הן נמצאות במצב קשה סוציולוגית וגם להן יש משפחות גדולות וכל הבעיות שיש לנשים ערביות, למרות שיש הרבה מורות, אבל האופי הסוציולוגי מצדיק שגם פה ואולי עוד קבוצות אוכלוסיה חלשות, שנהיה יותר גמישים.

ישראל אייכלר: אני לא יודע אם צריך חקיקה לזה.

<איטה עטיה: זה בחקיקה.

ישראל אייכלר: רק חקיקה, אז נחשוב על חקיקה לשנה הבאה.

קריאה: החלטת ממשלה.

ישראל אייכלר: רק תרשמי שאנחנו צריכים לפנות לממשלה, אם לא לשנה הזאת, לשנה הבאה.

ישראל אייכלר: צריך לעשות פה שינוי.

ישראל אייכלר: לא יתכן שרק קבוצה מסוימת תקבל את הפריבילגיה הזאת.

ישראל אייכלר: יש בעיה נוספת שעלתה וזה לא רשום פה, שלמשל במשפחתונים שהסתיימה ההרשמה באיזשהו תאריך, אז לאחר מכן אפילו אם יש מספיק ילדים שרוצים להירשם, שעוד לא נרשמו, אימהות שרוצות לרשום ומנהלות משפחתונים שמוכנות לעשות את זה, בגלל העניין של התאריך הן לא מקבלות, באשדוד למשל, אז צריך לבדוק את האפשרות הזאת שיהיו יותר גמישים כשיש צורך ויש ילדים שצריכים את זה, אז לא צריך לעמוד על התאריך של סיום הרישום.

<יעל שמרגד: זה רק נכון לגבי מקומות שצריך ועדת קבלה.

ישראל אייכלר: לא, אני מדבר על משפחתונים קטנים של חמישה ילדים.

<מיכל צוק: אנחנו תיכף נתייחס כדי לראות שאנחנו מבינים.

ישראל אייכלר: אני אתן עוד נתונים.

ישראל אייכלר: התקבלו השנה עד 20 ביולי 2017 33,735 שאלונים.

ישראל אייכלר: נקבעו דרגות של 23,500.

ישראל אייכלר: 55% קיבלו דרגה 12.

ישראל אייכלר: 3,700 שאלונים ממתינים להשלמת מסמכי חובה.

ישראל אייכלר: מעניין שאתם כבר ויתרתם על מסמכי חובה רבים.

ישראל אייכלר: אישרתם רק בקשה, מינימום, אז למה 3,700 ילדים?

<איטה עטיה: זו רק התחלה.

<איטה עטיה: רק התחלנו.

<איטה עטיה: יש לנו זמן להשלים.

ישראל אייכלר: לא, אבל חבל ששליש מהשאלונים לא יהיה.

ישראל אייכלר: סך הכל מה שמבקשים זה תעודת זהות.

<מיכל צוק: תיכף נתייחס לכל.

ישראל אייכלר: בדיונים הקודמים היו הישגים ושינויים לטובת הזוגות שמבקשים דרגות סבסוד, אחד, ביטול אוטומט.

ישראל אייכלר: ישנה זכאות לדרגה שהיה נהוג עם יציאת האם לחופשת לידה וברוך השם כבר זה סודר.

ישראל אייכלר: הזכאות לסבסוד תינתן עבור 15 שבועות של חופשת לידה בתשלום.

ישראל אייכלר: עדכון ילד נוסף שמצטרף למשפחה, שהוא משפר את הזכאות לסבסוד יתבצע החל מחודש הלידה, גם זה הישג, כך שדרגת הזכאות לתקופה של חופשת לידה בתשלום תאושר לפי מספר הנפשות החדש במשפחה.

ישראל אייכלר: חישוב זכאות במקרים בהם הורה עבד חודש חלקי.

ישראל אייכלר: אם הורה החל לעבוד - - - 15 בחודש יקבע זכות זכאות לחודש עבודה שאינו מלא ויהיו שלושה תלושי שכר של חודשי עבודה.

ישראל אייכלר: מה ההישג בזה?

קריאה: הוא לא מקבל.

ישראל אייכלר: כל החודש הוא לא היה מקבל.

קריאה: כן, בדיוק.

ישראל אייכלר: עדכון דרגה במהלך השנה חלק רטרואקטיבית ממועד השינוי.

ישראל אייכלר: השקת אפליקציה חדשה להגשת בקשות בנייד, רישום מעון.

ישראל אייכלר: לא זכרתי את זה ואפילו יש אפליקציה כשרה למגזר החרדי.

קריאה: נכון.

ישראל אייכלר: הקפדה על משך הטיפול בפניה בתיק על ידי מוקדן אחד.

ישראל אייכלר: החלטת המשרד להקדיש טפסים מקוונים בלבד, אז יש בעיה של הורים שמתקשים לקבל הכוונה מהמוקדנים.

ישראל אייכלר: מותר להגיד גם שבחים.

ישראל אייכלר: אני אקריא גם שבחים.

ישראל אייכלר: אגף תקציבים לבינוי מעונות יום ניסח נוהל חדש, נגיש ומהיר יותר שמאפשר מימון ממשלתי בהיקף של 90 עד 100 אחוז מעלות הבינוי, הסרת חסמים בירוקרטים, מסלול תקצוב מקוצר.

ישראל אייכלר: אחריות להגשת בקשות ותקצוב קצב הבניה תלויים באושיות המקומיות וזו כבר בעיה.

ישראל אייכלר: היועצת המשפטית, מה אנחנו יכולים לעשות כדי שרשויות מקומיות לא יוכלו לעכב את זה?

ישראל אייכלר: אולי צריך בחוק, בתקנה עצמה, כי יכול להיות רשות מקומית שהוא לא אוהב ילדים, הוא אוהב אולי קשישים.

ישראל אייכלר: ההקצאות בוצעו במנגנון כל הקודם זוכה תוך שינוי תקציבים למגזרים ייעודיים, חרדי, ערבי, פריפריה.

ישראל אייכלר: בשנה שעברה ועדות הקבלה החלו להתכנס מאוחר מאוד, מה שהותיר ילדים רבים ללא מסגרות.

ישראל אייכלר: אני מבין שעכשיו זה יהיה יותר טוב.

ישראל אייכלר: ועדות קבלה מקבלות החלטות על פי קריטריונים שקבע משרד הכלכלה.

ישראל אייכלר: נתונים שהתקבלו לקראת הדיון הנוכחי: נרשמו 22,627.

ישראל אייכלר: כבר אמרנו, מתקבלים 15,666.

ישראל אייכלר: נדחים כמעט 7,000 ילדים.

ישראל אייכלר: מה הסיבה?

<מיכל צוק: נכון.

<מיכל צוק: אם מישהו נרשם למקום ויש מספר מקומות מסוים ונרשמים יותר, אז אנחנו עושים ועדת קבלה, מדרגים.

ישראל אייכלר: זאת אומרת, למרות שהאימא זכאית.

<מיכל צוק: בסוף למעון יש תכולה מסוימת של ילדים.

<מיכל צוק: נדבר על זה.

ישראל אייכלר: כשאמרת "נדחים" חשבתי שהם לא זכאים.

ישראל אייכלר: השגות התקבלו 3,000.

ישראל אייכלר: צפי סיום הדיון בסוף יולי.

ישראל אייכלר: יש בעיה שהורים רבים רושמים את ילדיהם למספר מקומות.

ישראל אייכלר: כשמתקבלים לאחד מהם לא טורחים להימחק מהמקומות האחרים.

ישראל אייכלר: גברת צוק, אני חושב שפה הבעיה, שאנשים נרשמים להרבה מקומות.

<מיכל צוק: נכון.

<מיכל צוק: זה גם בעייתי וגם בעיה של היצע שאנחנו עובדים עליה בצורה מאוד משמעותית.

<מיכל צוק: אנחנו תיכף נרחיב.

ישראל אייכלר: בסדר.

<מיכל צוק: יש ממש דגש מאוד גדול בעשייה שלנו.

ישראל אייכלר: אבל אלה שנרשמים בהרבה מקומות, זה לא משהו משמעותי ב-7,000 האלה?

<מיכל צוק: תראה, קודם כל, כל מקום, ברגע שיש מצוקה כזאת הוא משמעותי ואנחנו בהחלט גם עכשיו עדכנו אתכם.

<מיכל צוק: הרישומים הכפולים זה משהו שאנחנו כבר מטפלים בו גם בנוהל וגם בפרקטיקה וגם מפרסמים נכון כבר מידע להורים, פועלים לביטול רישומים כפולים מול המנהלות מעון כדי שכמה שיותר ילדים כדי שכמה שיותר ילדים, כי כל ילד, יש כמה מקומות כאלה.

<מיכל צוק: כל ילד אנחנו נוכל להכניס.

ישראל אייכלר: במחשבה ראשונה הייתי מחייב, מי שנרשם למקום מסוים לא יכול לעבור.

<מיכל צוק: אז מי שנרשם לשני מקומות, ברגע שאנחנו מזהים את זה ומצליבים את הנתונים אנחנו פונים למנהלות המעון ואומרים לה.

<מיכל צוק: זה גם אינטרס שלהם, זה גם עניין שלנו, נא לפנות להורים ולהגיד האם הם נרשמים פה או מבטלים וברגע שאנחנו אוספים את המידע אנחנו בעצם מפנים מקומות לבאים בתור.

<שלומית אבינוח-קואולמן: אם זה לא קורה, אז לא תמיד יודעים.

<מיכל צוק: איפה שאנחנו יודעים.

<שלומית אבינוח-קואולמן: איפה שלא תמיד זה קורה, כי הפניות שהגיעו אלינו, שאימא אחת לתינוק ראשון רשמה במקום אחד.

<שלומית אבינוח-קואולמן: היא לא ידעה שהיא צריכה להירשם לכמה מקומות והיא לא התקבלה למעון, אז היא בלי מסגרת.

<שלומית אבינוח-קואולמן: יש הורים שהגיעו מאוחר כי לא ידעו שיש ועדת קבלה, אז גם אין להם מקום.

<שלומית אבינוח-קואולמן: הם מלכתחילה לא יכולים להירשם.

ישראל אייכלר: את תמיד תראי בתורים, יש כאלה שעומדים בשני תורים.

ישראל אייכלר: אם מישהו נרשם בפריימריס לשתי מפלגות, נדמה לי הוא פסול בשתיהן, נכון?

ישראל אייכלר: כך נדמה לי.

ישראל אייכלר: המשרד לא מטיל סנקציה של מחויבות על הורה שאינו מבטל רישום במעונות אחרים.

ישראל אייכלר: בעצם הבעיה נוצרת עבור המעונות שפותחים שנה ללא תפוסה מלאה, מחד, וילדים שנותרים ללא מסגרת, מאידך.

ישראל אייכלר: לפיכך בדיון האחרון ביקשה הוועדה שמשרד הכלכלה יצליב מידע מהמסגרות השונות ויעדכן הורים על מקומות פנויים באזור מגוריהם.

ישראל אייכלר: מתשובת המשרד לקראת הדיון הזה עולה כי המשרד ביצע הצלבה של המקרים בהם ילד התקבל ליותר ממעון אחד, פנה להורים בדרישה למימוש זכות הקבלה למעון אחד בלבד.

ישראל אייכלר: בהתאם לנוהל ועדת הקבלה, הורים אשר לא ישתפו פעולה, המשרד יכריע באיזה מעון יממש ההורה את זכות הקבלה, בהתאם לשיקול דעת המשרד בלבד.

ישראל אייכלר: צעד זה צפוי לאשר כניסה של חמש מאות ילדים נוספים.

ישראל אייכלר: המלצת הוועדה, המשרד צריך לקבוע בנוהל מחייב להציע מקומות אלטרנטיביים במסגרת מגורי המשפחה.

ישראל אייכלר: משפחתונים - אני לוקח מכם עוד שתי דקות על העניין של משפחתונים.

ישראל אייכלר: קיים מחסור חמור במקומות למשפחתונים, מחסור חמור במטפלות, סחבת באישור של סמלי מעון.

ישראל אייכלר: בשנת הלימודים תשע"ז מוכנים 3,700 משפחתונים בפריסה ארצית.

ישראל אייכלר: אין שום תכנית לתוספת בשנה הקרובה, אם כי בתקציב המדינה הצליח המשרד להגדיל את תקציב המשפחתונים וכך יצטרפו 100 משפחתונים חדשים בעתיד.

ישראל אייכלר: ב-24 במאי 2017 פרסם המשרד הודעה לרשויות מקומיות על הרחבת מערך המשפחתונים המוכרים ברשויות המקומיות, הוראת מנכ"ל 9.6.

ישראל אייכלר: בישיבות הקודמות הועלתה הצעה על ידי הוועדה לקצר משך הכשרת מטפלות, וזה דבר שביקשנו באמת.

<מיכל צוק: אנחנו עושים את זה.

ישראל אייכלר: כן, בעיקר בכאלה שבאו מרקע של חינוך.

ישראל אייכלר: ההצעה היתה לפשט הליכים, להסיר חסמים על מנת - - - .

ישראל אייכלר: עלות הקורס להכשרת מטפלות, 4,500 שקל.

ישראל אייכלר: אני חושב שזה הרבה כסף אבל משרד הכלכלה מממן קורסים של מטפלות עבור דורשי עבודה.

ישראל אייכלר: לקראת הדיון הנוכחי קיבלנו מענה מהמשרד, כי המשרד החליט להקים תכנית חדשה, מענה לבקשת הוועדה לקבוע תכנית לימודים חדשה של 450 שעות לימוד לתעודת גמר, מחנכת, מטפלת במעונות יום ותעודת מקצוע מטפלת במעונות יום, סיווג 1.

ישראל אייכלר: התכנית הזו מיועדת למטפלות בעלות תעודת הוראה במסלול גננות ומסלול גיל הרך.

ישראל אייכלר: 450 שעות במקום מה?

קריאה: במקום 635.

ישראל אייכלר: במקום 800.

<מיכל צוק: זה תלוי במסלול.

<מיכל צוק: זה יכול להגיע עד 800.

<מיכל צוק: זה תלוי ברקע של - - -

ישראל אייכלר: כמו כן הוחלט לקבוע מסלול נוסף, קצר יותר עבור עובדות הוראת גננות של התמחות בגיל הרך בהיקף של 200 שעות.

ישראל אייכלר: הקורסים טרם נפתחו אבל הם יפתחו בשבועות הקרובים.

ישראל אייכלר: יש בעיה של תמהיל ונדבר על זה יותר מאוחר, של איזה גילאים.

ישראל אייכלר: לגבי סמלי מעון, אושרו 147 מתוך 205.

ישראל אייכלר: סבסוד צהרונים גם שייך לעניין הזה?

ישראל אייכלר: התקבלו 30,000 שאלונים.

קריאה: לא, זה שנה שעברה.

ישראל אייכלר: לגבי שנת הלימודים תשע"ח אין החלטה לגבי מתכונת להפעלת צהרונים בשנה הבאה.

ישראל אייכלר: אין קריטריונים בגלל תכנית להוצאה "נטו משפחה".

ישראל אייכלר: אני רוצה עכשיו לברך קודם כל את המשנה למנכ"ל, הממונה על התעסוקה, הגברת מיכל צוק שהגיעה לוועדה הזאת.

ישראל אייכלר: אני יודע שבוועדת העבודה והרווחה זה כבוד גדול להגיע אבל הוועדה לפניות הציבור אני חושב שזה כבוד יותר גדול.

ישראל אייכלר: זו ועדה קטנה באופן טבעי, אז יש משרדים ששולחים לנו פקידים טובים מאוד אבל לא תמיד יש להם את הסמכות לבצע שינויים, אז אני מודה לך שהגעת לפה.

ישראל אייכלר: אנחנו ניתן את רשות הדיבור לגברת מיכל צוק, בבקשה.

<מיכל צוק: אוקי.

<מיכל צוק: אנחנו בהחלט מלווים באמת את הנושא של מעונות היום בפתיחת שנה וגם באופן שוטף בצורה מאוד אינטנסיבית.

<מיכל צוק: השר רואה בזה חשיבות גדולה, המנכ"ל ואנוכי, הן בהרחבת ההיצע, בהנגשה של השירות, בפישוט תהליכים, במתן הסבסוד.

<מיכל צוק: אנחנו רואים בזה ערך מאוד משמעותי הן בתחום העבודה על מנת לקדם ולתמוך בתעסוקה של משפחות עם ילדים צעירים, הן באמת בראיה גם הכלכלית וגם החברתית, באמת לסייע איפה שנדרש הסיוע, ואנחנו גם עושים פעולות נוספות על מנת באמת לקדם לא רק את ההיצע ואת הסבסוד, גם את נושא איכות הטיפול והטיפול בשטח שאותו מקבלים אותם ילדים רכים בשנים.

<מיכל צוק: לעניין פתיחת השנה, אני חושבת שבאמת נגעתם במספר נקודות כחלק מהכנה שערכנו במשותף לדיון, שאלות שאתם שאלתם ומידע שאנחנו ענינו ואני חושבת שהעלית כמה נקודות שאתם מעוניינים לקבל התייחסות ואני אתן התייחסות ונרחיב כאן עם אנשי המקצוע לפי הצורך.

<מיכל צוק: דבר ראשון, אני חושבת שהוא הרלוונטי, זה ועדות הקבלה.

<מיכל צוק: אני חושבת שהשנה, בפרספקטיבה ביחס לשנים קודמות חל שינוי גדול ומרכזי בהיבט של המועדים.

<מיכל צוק: אנחנו נמצאים היום בשלב שבו עכשיו עוד לא סוף יולי, בעצם סיימנו כבר את כמעט כל התהליך של ועדות הקבלה.

<מיכל צוק: בעצם אנחנו סיימנו את החלק הראשון.

<מיכל צוק: כל מה שנשאר לדון בו זה מתבצע וצפוי להסתיים בעצם עד סוף החודש הזה, עד סוף יולי, הטיפול בהשגות.

<מיכל צוק: אני חושבת שבראייה ארוכת שנים זה המועד הכי מוקדם מזה שנים רבות שאנחנו הגענו ובכך יש בהחלט שיפור שירות להורים.

<מיכל צוק: כל ההורים קיבלו תשובות, בין אם הם התקבלו ובין אם הם נדחו.

<מיכל צוק: כל מי שכבר רצה להגיש איזושהי השגה או ערר, כבר עבר הזמן של הגשת העררים וכבר כל העררים שהוגשו, כ-3,000 במספר נמצאים כבר עכשיו בטיפול ובבחינה.

<מיכל צוק: אנחנו צופים שעד סוף החודש הזה כבר גם הטיפול בעררים, כלומר בכל מקרה מרבית ההורים כבר קיבלו תשובות.

<מיכל צוק: חלקם שבחרו לערער יקבלו עד סוף החודש את התשובות.

<מיכל צוק: אני חושבת שבראייה ארוכת שנים זה הישג מאוד משמעותי בשירות שלנו להורים.

<מיכל צוק: כל השנים הקודמות שאני מכירה את התהליך היינו מגיעים לאמצע אוגוסט ולפעמים לסוף אוגוסט ולפעמים גם קצת אחרי, לא בבודדים, במסות מאוד גדולות.

<מיכל צוק: השנה באמת היה מאמץ מאוד גדול באגף להקדים את מועדי פתיחת השנה.

ישראל אייכלר: איך אתם יכולים 3,000 ילדים לענות תוך כמה ימים?

<מיכל צוק: אני מייד אסביר את התהליך אבל אני חושבת שאם אנחנו מסתכלים לא אפילו על אותם 3,000 ילדים אלא על יתר ההורים שפנו וקיבלו ויש להם עכשיו ודאות שהיא מאוד חשובה, בין אם התשובה היא חיובית שזה המקרים שכולנו מעדיפים אותם, אבל גם אם התשובה שלילית, מה הם צריכים לעשות ולא להיגרר ממש לרגע האחרון.

<מיכל צוק: זה משהו שהוא פחות נכון ואני מברכת את כל העוסקים במלאכה באגף.

<מיכל צוק: היה כאן שיתוף פעולה מלא בתוך האגף, חגי ובמוקד עם איטה, גם אלכס, ממש עבודה משמעותית ויפה.

<מיכל צוק: לגבי מי שקיבל תשובה שלילית, קיבלו מתוך הנרשמים כ-7,000 אנשים תשובה שלילית, מתוכם 3,000 וקצת הגישו בקשות.

<מיכל צוק: בעצם הנוהל היה מאוד מהיר ומאוד ברור, מה הקריטריונים שלפיהם אנחנו בודקים את השאלונים כי אנחנו צריכים להיות באמת מאוד שוויוניים ומאוד שקופים לציבור.

<מיכל צוק: אנחנו לא יכולים לעשות איפה ואיפה.

<מיכל צוק: הנושא הזה הוא מאוד משמעותי.

<מיכל צוק: בסופו של יום אם אתה מתקבל למעון יש לזה משמעות מאוד גדולה.

<מיכל צוק: אנחנו מודעים לזה ועוסקים בזה מאוד בזהירות.

ישראל אייכלר: ה-3,000 יורדים מה-7,000 את מתכוונת להגיד?

<מיכל צוק: ה-3,000 זה מתוך ה-7,000, קצת פחות, 6,961 אם אנחנו רוצים לדייק קיבלו תשובות שליליות, מתוכם כ-3,000 הגישו השגה.

<מיכל צוק: היתר כנראה גילו את דעתם שאין צורך מבחינתם.

ישראל אייכלר: ויש לנו אפשרות לענות בחיוב?

<מיכל צוק: מה שאנחנו בודקים, כי הרי מה המשמעות של ועדות קבלה?

<מיכל צוק: ועדות קבלה זה כשהורה רוצה להתקבל למעון מסוים וההיצע שיש לנו בעצם הוא יותר נמוך מהביקוש באותו מעון ואז מה שאנחנו עושים כדי להיות באמת הגונים, אנחנו עושים את הדבר הבא, אנחנו מסתכלים על המעון.

<מיכל צוק: בתוך אותו מעון נניח שיש חמישים מקומות, אנחנו מודיעים תשובות חיוביות למרבית הילדים ושומרים עוד מספר מקומות לטפל בהשגות.

<מיכל צוק: אם מישהו השיג השגה והשגתו תימצא מוצדקת, נניח שלא בדקנו את הנתונים כמו שצריך, שלא הבנו, שיש כאן מקרה שונה על אחד הקריטריונים כדי שלא ייפול בין הכיסאות ואז מסתבר שמגיע לו, אז יש לנו מקום להכניס כבר אותו.

<מיכל צוק: אנחנו אפילו לא מעכבים את כל התשובות לכל ההורים עד אז.

<מיכל צוק: יש לנו יכולת לטפל בזה.

<מיכל צוק: במצב כזה אם הוא מקבל תשובה חיובית הוא מתקבל ואם הוא מקבל תשובה שלילית, גם אז, וזה מאוד פרטני ולא פשוט, אנחנו היום כבר נמצאים במצב שאת כל המקומות הפנויים שאספנו מהארגונים, שאנחנו יודעים שיש מפרסמים להורים כשמתקשרים אלינו, לא משנה מאיפה מגיעות פניות, לטלפונים של כולנו, אנחנו משתדלים כן לנסות להציע מקומות אחרים.

<מיכל צוק: גם מפנים את ההורים להסתכל לבד, לפנות לארגונים, לפנות למעונות וגם מנסים לעזור ברמה הפרטנית הרבה פעמים דרך המחוזות שלנו כשיש מידע, להגיד להורה יש כאן בסביבת המגורים שלך עוד מספר מעונות שיש להם מקומות פנויים, ככל שישנם.

<מיכל צוק: יש מקומות בארץ שהביקושים יותר גבוהים ויש פחות.

<מיכל צוק: אנחנו מפנים לכל המסגרות, גם מעונות שמוכרים על ידנו וגם משפחתונים שמוכרים על ידנו.

<מיכל צוק: אני חושבת שבהקשר הזה באמת יש כאן מאמץ מאוד גדול לתת כמה שיותר מענים חיוביים.

<מיכל צוק: אנחנו לא נוכל בהינתן זה שההיצע עדיין הוא נמוך יותר מהביקוש, לתת מענים חיוביים לכולם.

<מיכל צוק: מה שכן, וזה הדבר השני שחשוב לי לומר, זה שבאמת גם קודם ידענו את החשיבות אבל בשנה האחרונה נעשה מאמץ ממוקד מאוד ברוח גבית בהובלה של השר בכל מה שנוגע להרחבת ההיצע.

<מיכל צוק: זה מתחיל גם בכך שיש לנו תקציבים הרבה יותר גדולים לבינוי.

<מיכל צוק: התקציבים שלנו שיש ל-2017 ו-2018 בסיכום התקציבי בתקציב שאושר בהובלת השר כץ הורחב משמעותית.

<מיכל צוק: יש לנו 350 מיליון שקל לבינוי השנה, 350 מיליון שקלים לבינוי בשנה הבאה.

<שלומית אבינוח-קואולמן: לכמה מעונות זה יכול להספיק?

<מיכל צוק: אנחנו מדברים על סדר גודל של כמאתיים מעונות.

<מיכל צוק: כיתה בקירוב זה סדר גודל של מיליון שקלים בעלויות שבהם אנחנו מכירים.

<מיכל צוק: אני חייבת שכבר בשנת 2017 מתוך כוונה להרחיב את ההיצע כמה שיותר מהר, נעשה מאמץ.

<מיכל צוק: כל התקציבים הוקצו בתחילת השנה.

<מיכל צוק: עכשיו כבר הקצנו חלק מהתקציבים שכבר השר אפשר לנו וקיבל אישור של כל הועדות להקדים כבר מ-2018 על מנת שבאמת אנחנו נקצה כמה שיותר מהר ונעודד כמה שיותר מהר את הרשויות לבנות.

<מיכל צוק: באמת תופעה שנתקלנו בה, קודם כל בעבר הנהלים היו מאוד בירוקרטיים ומאוד מסורבלים.

<מיכל צוק: היום הנגשנו אותם ופישטנו אותם, אתה ציינת את זה, ובנוסף היום במאמץ מאוד ממוקד עובדים בצורה מאוד אינטנסיבית מול הרשויות המקומיות על מנת שהן כן תנצלנה את התקציבים ויבנו, שלא יהיה מצב שאנחנו מקצים ואחר כך הכסף חוזר.

<מיכל צוק: זה לא מה שאנחנו מעוניינים בו.

<מיכל צוק: יש מאמץ מאוד ממוקד של האגף, של הנהלת המשרד, של השר, ממש ככה בצורה מאוד צמודה בנושא הזה אבל לשאלתך קודם, בסופו של יום אנחנו לא אלה שבונים.

<מיכל צוק: אנחנו יכולים באמת לעודד ולתמרץ ולהקל ולהנגיש ואפילו לשבת על הוריד, סליחה על הביטוי הלא יפה.

ישראל אייכלר: אני רוצה להתמקד שנייה ברשותך בשנה.

ישראל אייכלר: כל מה שאמרת לגבי הבינוי זה לא יהיה לשנה, נכון?

<מיכל צוק: חלק מהדברים כבר כן.

<מיכל צוק: חלק ניתן נתונים פה של מה שנפתח כבר השנה.

ישראל אייכלר: יש מעונות שהיה צריך רק להשלים?

<מיכל צוק: א', יש לנו תקציבים מהעבר שישבו באוויר ויש כבר בינוי.

ישראל אייכלר: ויש מבנים שאפשר להשלים אותם?

<מיכל צוק: יש כבר בינוי, כן.

<מיכל צוק: אנחנו מייד ניתן פרטים.

<מיכל צוק: יש לכם את זה.

<מיכל צוק: את הנתונים נתנו לכם גם, על כמה מעונות חדשים נפתחו כבר השנה, חלקם מבינוי, חלקם בדרך נוספת שמרחיבים היצע ואני אדבר עליה, וכבר עכשיו לקראת פתיחת השנה הקרובה, כרגע בימים האלה עדיין יש לנו מעונות שכבר נמצאים מולנו בתהליך של לקבל את הסמל לשנת הלימודים הקרובה.

<מיכל צוק: במאמץ מרוכז אנחנו מנסים שכבר בפתיחת השנה כמה שיותר מהם יגיעו לשלב של הבשלה.

<מיכל צוק: האגף מרוכז בזה כדי באמת לעשות שינוי כבר בנקודת הזמן הזאת.

<מיכל צוק: יש כמה עשרות כאלה.

<מיכל צוק: זה מאוד משמעותי, מודעים לזה וממש יד ביד מלווים את הפונים.

<מיכל צוק: גם שנה שעברה באותה תקופה עשינו מאמץ גדול והצלחנו באמת להרחיב את ההיצע ואני מאמינה שגם השנה אנחנו נראה את הדבר הזה.

<מיכל צוק: זה גם מאמץ שהוא מבחינתנו במדיניות והוא מרוכז.

<מיכל צוק: זה גם נוגע להקצאת הכספים בשלב יותר מוקדם במהלך השנה.

<מיכל צוק: זה גם נוגע לליווי יותר צמוד של הרשויות כדי לוודא ובאמת אפילו לנדנד להם כדי שיתחילו לבנות ויעמדו בלוחות זמנים שקבענו, וגם נוגע בעצם לעבודה הפנימית באגף שברגע שכבר מגיעים לשלב של קבלת הסמל, כלומר של תום הבניה או אם זה מקום פרטי שרוצה להיכנס לתוך המערכת המוכרת, אנחנו עושים מאמץ ממש לסגור כמה שיותר מהר את כל האישורים הנדרשים, בוודאי כל מה שתלוי בנו אבל גם עם תזכורות למה שנוגע לאישורים שצריכים להביא מגורמים אחרים מתוך הבנה באמת שאם יש לנו היום 7,000 ילדים שנדחים ואנחנו רוצים שיידחו כמה שפחות, ולהיפך, שככה נוכל להדביק את הביקושים.

<מיכל צוק: זה נושא שהוא חשוב לנו.

ישראל אייכלר: מה קורה עם אותם הורים שלא הגיעו בחמישה ימים שהיתה להם אפשרות להגיש ערעור?

ישראל אייכלר: הם יכולים עוד להגיש?

<מיכל צוק: לא, המועד של הערעורים נסגר בסופו של יום וצריך לזכור את זה.

ישראל אייכלר: מה עושים כל ההורים?

ישראל אייכלר: זה 3,000 הורים לפחות.

<מיכל צוק: חלקם, יכול להיות שיש להם סידורים אחרים.

ישראל אייכלר: מה זה אחרים, משפחתונים?

<מיכל צוק: קודם כל יש מערכת פרטית.

<מיכל צוק: אנחנו מדברים כרגע רק על המערכת שהיא מוכרת על ידנו, כלומר היא גם מסובסדת, עובדת בסטנדרט שאנחנו קובעים.

<מיכל צוק: מחילים עליה את צו הפיקוח על המחירים וסבסוד.

<מיכל צוק: אני מניחה שיש כאן שונות גדולה.

<מיכל צוק: חלקם מוצאים מסגרות פרטיות, חלקם אולי בבית, חלקם אולי יכולים גם ללכת למעון אחר שבו אין ביקוש כזה גדול גם אם זה במערכת המסובסדת ולהיכנס אליו.

ישראל אייכלר: ויש מעונות שיש עוד מקום?

<מיכל צוק: בוודאי.

ישראל אייכלר: אז אולי תכוונו אותם?

<מיכל צוק: זה מה שאמרתי שאנחנו עושים.

<מיכל צוק: אנחנו כבר פרסמנו.

<מיכל צוק: אספנו כמה שיותר ואנחנו מעדכנים את זה, את המקומות שאנחנו יודעים שהם פנויים.

<מיכל צוק: זה בוודאי לא כל הרשימה כי אנחנו כאן ניזונים בעצם מתוך המעונות.

<מיכל צוק: אם המעונות מעדכנים אותנו שיש מקום פנוי, אנחנו מפרסמים את זה לכל ההורים וההורים יכולים לדעת.

<מיכל צוק: לא כל מעון אנחנו יודעים שיש בו מקומות פנויים בשלב הזה של השנה, כי אם לא היו שם ועדות קבלה ולא ניתן לנו מידע, אז כרגע אין עוד את הרישום הזה, אז אנחנו לא יודעים, אבל גם כאן כל הורה שמגיע אלינו, בין אם זה עכשיו ובין אם זה בהמשך השנה ומבקש סיוע, אנחנו מפנים אותו בעצם לכל המסגרות אנחנו יודעים שיכול להיות להם פוטנציאל.

<מיכל צוק: זו הרי מערכת חיה ודינמית.

<מיכל צוק: נולדים ילדים במהלך השנה וכו'.

<מיכל צוק: אנחנו מנסים לסייע לכל הורה.

<מיכל צוק: במצב הנתון לא כל ההורים יוכלו להתקבל למערכת שלנו.

ישראל אייכלר: כשאני רואה פה את הרשימה, זה לא במקומות שיש ביקוש גדול.

<מיכל צוק: יש מקומות שבאמת הביקושים עולים על ההיצע באופן כללי.

<חגי פורגס: זו הרשימה שהדפסתם מתי?

<חגי פורגס: כי מאז יש עוד רשימה.

<חגי פורגס: יש שם לדעתי בסביבות הארבעים מעונות.

קריאה: 121 מקומות.

<מיכל צוק: כבר יש יותר.

<אחגי פורגס: אז הצטרפו עוד וחלקם באזורים מאוד מבוקשים, במכרז הארץ, בירושלים.

<מיכל צוק: זו רשימה מהבוקר.

<מיכל צוק: רשימה אחרי הצהריים כבר מעודכנת יותר.

<מיכל צוק: אמרתי, המערכת היא דינמית וחיה.

<שלומית אבינוח-קואולמן: לא שלחת לי.

<חגי פורגס: זה מתעדכן כל הזמן.

<מיכל צוק: הדיון הוא אחרי צהריים אבל אין שום בעיה.

<מיכל צוק: הנתונים מפורסמים באתר האינטרנט לכולם, כל מי שצריך, בין אם הוא נרשם וקיבל דחייה ובין אם הוא שכח להירשם או לא ידע או עבר עיר או כל דבר אחר.

<מיכל צוק: הנתונים גלויים.

<מיכל צוק: אנחנו נעביר לכם את הנתונים העדכניים בהמשך היום או עד מחר בבוקר אבל כל הזמן צריך לעקוב.

<מיכל צוק: יש עוד רשימות אז אנחנו נעביר לכם את הנתונים המעודכנים.

<מיכל צוק: פשוט צריך לעקוב.

<מיכל צוק: אנחנו עושים מאמץ כל הזמן שהמערכת תהיה כמה שיותר דינמית ועם נתונים מדויקים ותשקף באמת את המצב כפי שהוא ידוע לנו.

<מיכל צוק: אז דרך נוספת באמת של הרחבת היצע זה סמלים שלא מגיעים מתוך הבינוי אלא מעונות שרוצים להיכנס לתוך המערכת.

<מיכל צוק: גם כאן אנחנו מטפלים.

<מיכל צוק: הדבר השלישי שחשוב לציין זה באמת המשפחתונים.

<מיכל צוק: אתה התייחסת.

<מיכל צוק: המשפחתונים באמת הרבה שנים היו קפואים מבחינת היקף התקציבים שניתנו לנו ואנחנו בסוף פקידי ציבור שכפופים לחוק.

<מיכל צוק: אנחנו לא חורגים ממסגרת התקציב.

<מיכל צוק: השנה, במאי כבר התפרסם הנוהל מאחר שהצלחנו לקבל תוספת תקציב מסוימת לטובת העניין, תאפשר לנו לפתוח סדר גודל של קצת יותר ממאה משפחתונים חדשים.

<מיכל צוק: זה בערך חמש מאות ילדים.

ישראל אייכלר: אז הילדים האלה שאין להם מקום במעונות יוכלו ללכת למשפחתונים?

<מיכל צוק: ברגע שאנחנו נפתח את המשפחתונים, תיכף ניתן לכם עדכון איפה הסטטוס עומד, כולם יוכלו להירשם, אלה או אחרים.

ישראל אייכלר: איך את מסבירה למשל שבערים כמו בני ברק ואשדוד אין אפשרות לפתוח משפחתונים?

<מיכל צוק: קיבלנו מכם פניה על אשדוד וניתן כאן הסבר למקרה הנקודתי שהצפתם, אז אני אסביר רגע את המקרו ואחר כך אם תרצה, ניגע גם במקרים הנקודתיים.

<מיכל צוק: באופן כללי פורסם נוהל של משפחתונים.

<מיכל צוק: הנוהל בסוף בכספי ציבור.

<מיכל צוק: אנחנו צריכים למצוא דרך להקצות אותם בצורה שוויונית ומקצועית ולכן יצרנו נוהל שפורסם לרשויות למעשה, שאמר להם, כל רשות שחושבת שיש לה צורך או מעוניינת, ואנחנו גם הנגשנו את המידע הזה לארגונים שהם מפעילים משפחתונים על מנת שיציפו צרכים ונעשה את הקישור גם עם הרשויות, ברגע שרשות אמרה, יש לי צורך במשפחתונים, שלחה לנו את הבקשה והיא תדורג לפי הנוהל.

<מיכל צוק: התקציב למעשה שיוקצה מתחלק כמו בנוהל הבינוי למגזרים, גם למגזר הכללי אבל גם יש התייחסות למגזרים הפרטניים, לאוכלוסיה הערבית, לאוכלוסיה החרדית ולפריפריה.

<מיכל צוק: מדרגים כרגע את הבקשות לפי הקריטריונים כפי שהם פורסמנו.

<מיכל צוק: זה יעבור, אני מקווה שממש בימים הקרובים לצורך הוועדה שבוחנת ומאשרת את ההקצאה ואז אנחנו נוכל בעצם לתת לרשויות.

<מיכל צוק: ככל שאנחנו נוכל להקצות לרשויות חדשות שביקשו בהתאם לנוהל ולתקציב שיש לנו, יהיה להם עוד מספר משפחתונים לפתוח ובכך נרחיב את ההיצע.

ישראל אייכלר: עוד נקודה אחת שקיבלנו בבני ברק, ששינו שם את התמהיל, זאת אומרת משפחתון ששוהים בו חמישה ילדים, לא יהיה יותר משני ילדים מתחת לגיל שנה.

ישראל אייכלר: שמעת על הסיפור הזה?

<מיכל צוק: כן, אפילו ענינו לכם.

<מיכל צוק: הנוהל הוא לא חדש.

<מיכל צוק: הנוהל הזה הוא מ-2008, כלומר ההנחיות לא השתנו כבר בסדר גודל של עשר שנים והם קבעו את התמהיל שבו פועלים ההנחיות שלנו לכל המשפחתונים שנמצאים בהסדר שלנו.

ישראל אייכלר: כן, אבל כל השנים לא כל כך הקפידו על זה וגם היה בזה כזה היגיון - - -

<מיכל צוק: אז אני אגיד ככה, כל עוד זו המערכת ואלה הכללים ואנחנו פועלים לפי הכללים כי היה רציונל כלשהו שעומד בבסיס.

<מיכל צוק: בדרך כלל כל הפעילות וכל ההנחיות אמורות לתת מענה לטובת הילד.

ישראל אייכלר: לפי מה שהיא כותבת, ראית את זה, מטפלות רבות נשארו ללא פרנסה כי זמן הרישום כבר הסתיים - - - שתינוקות הולכים למשפחתון וגדולים למעון.

<מיכל צוק: אני מבינה מה זה אומר אבל האמת שאני לא כל כך מבינה את האמירה הספציפית הזאת, בוודאי לא בעיר כמו בני ברק שבה באמת יש ביקוש כל כך גדול למשפחתונים ולמעונות ויש דווקא ביקושים מאוד משמעותיים.

<מיכל צוק: אני אגיד שכן קיבלנו פניות בנושא.

<מיכל צוק: ככל שיהיה שינוי מדיניות אנחנו כמובן נודיע עליו.

<מיכל צוק: התקבלו עוד פניות ואנחנו מסתכלים על הנושא הזה, אבל כן אני מבהירה כאן כדי שלא תהיינה אי הבנות, כל עוד אלה ההנחיות, אלה ההנחיות, שני תינוקות ושלושה פעוטות.

ישראל אייכלר: יש לך רשויות שאת יודעת שהם לא משתפים פעולה עם בינוי המעונות?

<חגי פורגס: מה הכוונה לא משתפים פעולה?

<חגי פורגס: שלא בונים?

<חגי פורגס: לא מגישים?

ישראל אייכלר: לא בונים, לא מגישים.

ישראל אייכלר: אתם הקצבתם כסף והם לא זזים.

<מיכל צוק: תראו, הרשימות קודם כל של מי שאנחנו מאשרים, הרשימות תמיד הן גלויות.

<מיכל צוק: אחרי שמקבלים את כל האישורים אנחנו מעלים את זה לאתר, זה הקצאה של כספי מדינה.

ישראל אייכלר: ואיפה יש בעיה?

<מיכל צוק: יש רשויות מסוימות שבאמת קצב הבניה בהן בעבר לא עמד ביעדים.

<מיכל צוק: אנחנו נתנו בחודשים מאוגוסט שנה שעברה המון קריאות ונתנו אפילו בהסכמה עם האוצר הארכת מועדים, עד סוף שנה שעברה וכל מי שלא עמד במועדים האלה, כי חלק מהסיכום התקציבי עם האוצר ולפי מה שהוא ביקש מאיתנו, ההרשאות הישנות בוטלו.

ישראל אייכלר: מי הן העיריות האלה?

<מיכל צוק: אני לא זוכרת להגיד בעל פה.

<מיכל צוק: אנחנו יכולים אם יש בקשה כזאת מהכנסת לקבל פירוט.

<מיכל צוק: אני לא רוצה להטעות.

ישראל אייכלר: אנחנו נבקש רשימה כי אנחנו צריכים לדעת את זה, מי הן העיריות שלא בנו או שלא יבנו.

<מיכל צוק: אין בעיה, אם יש בקשה כזאת אז אנחנו נשלוף את החומרים.

<מיכל צוק: אני לא רוצה סתם לזרוק מהזיכרון.

ישראל אייכלר: אנחנו נצטרך רשימה כי אנחנו צריכים להעמיד את ראשי הערים על החומרה של הדברים.

ישראל אייכלר: <מיכל צוק:> בסדר גמור.

ישראל אייכלר: קודם כל תודה רבה על הסקירה.

ישראל אייכלר: עכשיו נשמע את הארגונים, בבקשה.

ישראל אייכלר: רשת נאות מרגלית, ליאור גבאי.

<ליאור גבאי: תודה רבה.

<ליאור גבאי: אני ברשות

<ליאור גבאי: כם צריך להגיד ככה, קודם כל אני שמח שהסיטואציה שבה אנחנו נמצאים ערב תחילת שנת הלימודים היא שונה מהותית ממה שהיה בעבר.

<ליאור גבאי: בעבר המפגשים היו דחופים מול אנשי המשרד גם בעבודות השונות ואני שמח שאנחנו לא נמצאים במסגרת הזאת.

<ליאור גבאי: היה שלב שבו הרגשנו שכאילו מאבדים, כמו שאבא אבן אמר מה מצב האומה, אז אמרו לו, שנה שעברה היינו על פי תהום, השנה התקדמנו שני צעדים קדימה, אז פחות או יותר זו היתה התחושה בעבר והיום אנחנו רחוק מכאן.

<ליאור גבאי: צריך לציין גם את המאמצים המרובים שמיכל עושה במעורבות שלה, גם האגף.

<ליאור גבאי: אני חייב לציין גם שהסיפור של המוקד שהיה בעבר קטסטרופה השתפר פלאים, כלומר זה לא באותו יחס של - - - וזה יאמר לזכותם.

<ליאור גבאי: אחרי כל המחמאות האלה אני צריך להגיד גם דברים מהותיים.

ישראל אייכלר: כן, כן, אנחנו מתעסקים בבעיות.

<ליאור גבאי: בדיוק.

<ליאור גבאי: לא התכנסנו פה בשביל לחלק תעודות.

<יעל שמרגד: גם.

<יעל שמרגד: בסוף שנה מחלקים תעודות.

<ליאור גבאי: גם.

<ליאור גבאי: ראשית, כמו שאמרתי, הדברים ברורים.

<ליאור גבאי: אני רשמתי לעצמי שלושה נושאים שאני מעורב בהם.

<ליאור גבאי: הראשון זה הנושא של הבינוי.

<ליאור גבאי: אכן המשרד השיג תקציבים בעבר גם מהאוצר וכו'.

<ליאור גבאי: אני, בתור מישהו שמפעיל כמעט כמאה מעונות יום יכול להגיד לכם שזה הדבר האחרון בשרשרת המזון שמעניין את ראשי הרשויות.

<ליאור גבאי: זה לא נמצא שם.

<ליאור גבאי: גם אם הגישו בקשות, הרשויות, המשרד מודע לכך שבפועל זה לא מתנהל, ודאי לא בקצב שנדרש.

ישראל אייכלר: איזה רשויות אתה יודע שלא - - - ?

<ליאור גבאי: אני מדבר על זה ברמה של עשרות.

<ליאור גבאי: השר עשה פעולה כרגע שאכן יהיה אם נמשוך את הכסף בחזרה.

<ליאור גבאי: בשם כל הארגונים גם ביקשנו בעבר.

<ליאור גבאי: היתה לנו ב-2013 יכולת לסייע בתהליך הזה.

<ליאור גבאי: ב-2013 הארגונים יכלו להיות שותפים בתוך התהליך הזה.

<ליאור גבאי: כמו שרשות מקומית בנתה, גם הארגונים, נתנו להם לבנות ואמרו, כמו שהמדינה נותנת לך, הרשות המקומית, היא תיתן לארגונים.

<ורד קירו-זילברמן: אם ביטלו את האפשרות הזאת, אז בטח יש פה ענייני מדיניות.

<ליאור גבאי: ביטלו בגלל היבט של נוהל תמיכות והקצאות וכו'.

<ליאור גבאי: המשמעות של זה, שמישהו יצטרך לעשות עבודה יותר קשה ולהכין נוהל תמיכות.

<ליאור גבאי: לא שזה לא היה.

<ליאור גבאי: היה, רק המשרד בצדק רצה מבחינתו לפשט תהליכים ולרדת מנוהל תמיכות, אבל אני אומר, לצד הפעולות של הרשויות יש היום כל כך הרבה ארגונים שרוצים ומוכנים לפעול, יודעים לגייס כסף מתרומות בחוץ לארץ וכו', להביא שיהיו שותפים בתוך הפרוייקט הזה.

<ליאור גבאי: ב-2013 נאות מרגלית שקיבלה את האפשרות, בנתה שני מעונות יום.

<ליאור גבאי: זה לא קורה ואנחנו מבקשים שהמשרד ישקול את זה עוד פעם, את הנושא הזה של הבינוי באמצעות הארגונים.

ישראל אייכלר: איזה רשויות אתה יודע שלא בנו או שלא הזיזו?

<ליאור גבאי: יש לי במשרד רשימה שאני מעורה בה.

ישראל אייכלר: אתה רוצה שאני אעשה תחקירים?

ישראל אייכלר: יש בכנסת מרכז מידע ומחקר.

קריאה: אם תהיה פניה, אז אנחנו מתייחסים לכל הבקשות שלכם תמיד ברצינות.

ישראל אייכלר: אני רוצה את כל הרשימה של הרשויות שקיבלו אפשרות לעשות והם לא עשו.

<ליאור גבאי: דבר שני שצריך לשים עליו את הדעת ולצערי הרב המשרד עדיין מפגר בעניין הזה, זה נושא של ההכשרה.

<ליאור גבאי: כל הסיפור של הכשרת מטפלות לוקה בחסר.

<ליאור גבאי: זה לא מתקיים בפועל הלכה למעשה.

<ליאור גבאי: אני גם אציין שתי דוגמאות פשוטות.

<ליאור גבאי: לא יתכן שמישהו שסיימה בסמינר גננת, אומרים לה, עכשיו תלכי ללמוד 400 שעות.

<ליאור גבאי: אין שום היגיון בזה בגלל שיש כובע אחר שמטפלת יכולה ללכת בכלל בלי ללמוד.

<ליאור גבאי: היא יכולה להיבחן באופן אקסטרני וללכת להיבחן, אז מה ההיגיון שאישה מהשוק יכולה ללכת ללמוד בבית ולהיבחן באופן אקסטרני ולקבל תעודה ומי שלמדה גננת שלוש שנים בסמינר, אומרים לה, עכשיו תעשי 400 שעות.

<ליאור גבאי: אין בזה שום היגיון.

<ליאור גבאי: לא יצליחו לשכנע אותי.

<ליאור גבאי: אני דיברתי גם עם מנהל האגף להכשרה מקצועית.

ישראל אייכלר: אני אשאל אולי את הגברת מיכל.

ישראל אייכלר: מה הרעיון לרדת מ-800 ל-400 ולא ל-200?

<מיכל צוק: אני אגיד כזה דבר, השאלה באמת של גננות, גם אנחנו הסתכלנו ואמרנו רגע, הן לומדות, אז למה אי אפשר ישר?

<מיכל צוק: עשינו התייעצות עם כל אנשי המקצוע מתוך כוונה, גם לנו יש עניין שכמה שיותר נשים או גברים לצורך עניין שמוכשרים בתחום הזה ויש להם את הידע והניסיון המתאים, יכנסו אליו.

<מיכל צוק: זו מטרה משותפת.

<מיכל צוק: מהצד השני, צריך לזכור וזאת חוות דעת של כל אנשי המקצוע, שבסופו של דבר הטיפול בגיל הרך של לידה עד 3 הוא לא זהה לטיפול בגילאים יותר גדולים.

<ליאור גבאי: מיכל, את מתעלמת מהאפשרות של אותה אחת להיבחן באופן אקסטרני.

<ליאור גבאי: היא בכלל לא לומדת.

<שלומית אבינוח-קואולמן: רק הקטע של עבודה מעשית, אולי זה הדבר היחיד.

<מיכל צוק: אני בדיוק אומרת, העובדות שהן הוראה, העובדות שהן גננות או שיש להן התמחות בגיל הרך יש יכולת בעצם וזו אני חושבת השאלה, לעשות קורס קצר יותר.

ישראל אייכלר: 400 שעות זה הרבה.

<מיכל צוק: לא, זה 200 שעות כשהדגש בו בהחלט הוא על הנושא המעשי ופחות על הנושא העיוני, בהיבט על ההיבטים היותר טיפוליים של הגיל הזה.

<מיכל צוק: זה משהו חדש שאנחנו ממש בזמן המאוד קרוב אמורים לצאת גם איתו, אז אנחנו כאן מעדכנים שזה חלק באמת, וגם כתבנו לכם את זה.

ישראל אייכלר: כן, של 200 שעות.

<מיכל צוק: נכון, שבאמת הדגש כאן הוא על ההיבט היותר מעשי-טיפולי.

<מיכל צוק: אי אפשר להתעלם מזה שיש צרכים אחרים.

ישראל אייכלר: למי זה ה-400 שעות?

<מיכל צוק: 450 שעות זה למי שאין ניסיון קודם, שהיא באמת למדה גיל 3 עד גיל 6, שיש להם תעודת הוראה.

ישראל אייכלר: גננות היא למדה.

<ליאור גבאי: אני רוצה פשוט למקד את זה.

<ליאור גבאי: יש היום אפשרות, גם המשרד מאפשר למישהי שלא למדה בכלל, ללכת להיבחן באופן אקסטרני.

<ליאור גבאי: היא לא חייבת ללמוד אפילו שעה.

<ליאור גבאי: היא יכולה להיבחן באופן אקסטרני ולקבל תעודה.

<ליאור גבאי: עזבי עכשיו את המימון.

<ליאור גבאי: אנחנו לא מדברים על מימון.

ישראל אייכלר: וגננת לא יכולה לעשות את זה?

<ליאור גבאי: אתם אומרים שהמבחן הוא מדד חשוב לאור זה, אז אותה גננת, מה הצורך שלה ללכת וללמוד 200 שעות?

ישראל אייכלר: היא יכולה להיבחן גם?

<ליאור גבאי: תיאורית היא תלך למסלול רגיל.

ישראל אייכלר: לא, כמו אותה אקסטרנית.

<ליאור גבאי: כן, כן, אקסטרנית.

ישראל אייכלר: נו, אז מה הבעיה?

<מיכל צוק: בעצם מה שאנחנו מנסים לעשות זה לקצר עוד יותר את היקף השעות האלה לעובדות הוראה שהן לא מורות אלא - - -

<ליאור גבאי: אתה שאלת שאלה נכונה.

<ליאור גבאי: היא גם תעשה את הבחינה.

<ליאור גבאי: אני אספר סוד שהוא די גלוי, שהבחינה לנשים שנבחנות בצורה של האקסטרני והבחינה של נשים שלומדות במסגרות השונות הן שתי בחינות שונות מתוך מגמה של מישהו רוצה להגיד, שמע, כמה שפחות יבחנו אקסטרני ולכן המבחן יהיה יותר קשה.

<ליאור גבאי: הצפתי את זה גם למיכל.

ישראל אייכלר: נו, ואז?

<ליאור גבאי: זה חמור לכשעצמו.

ישראל אייכלר: אז זה לא פשוט שהיא תיבחן.

<ליאור גבאי: לכן אני אומר, זה לא להגיד את זה בצורה פשוטה, היא יכולה להיבחן.

<ליאור גבאי: הבחינה יותר קשה.

<ליאור גבאי: היא שונה.

<ליאור גבאי: הדבר השלישי שאני רוצה להתייחס אליו, ברשותכם, זה הנושא של תמהיל.

<ליאור גבאי: התמהיל כמו שאמרת חבר הכנסת הרב אייכלר או כמו שמיכל ציינה יותר נכון, זה נוהל שקיים כבר תשע שנים.

<ליאור גבאי: מעולם לא נאכף.

<ליאור גבאי: אני בתור אחד שמפעיל כ-550 משפחתונים, עשיתי בדיקה אצל אנשי המקצוע אצלי ובדקתי וראיתי שאותם היבטים שמדברים על סכנה או יכולת טיפול יותר למטפלת עם תינוקות, יש גם היבטים אחרים שמראים שאם יש ילדים בוגרים יותר במשפחתון, אז לכאורה יש יותר סכנה לאותם תינוקות וכו'.

<ליאור גבאי: כלומר, זה לכאן ולכאן.

<ליאור גבאי: זה לא ברור.

<ליאור גבאי: בסיטואציה הקיימת שבה עדיין יש חסרים במסגרות כמו מעונות יום ומשפחתונים, מה שאני מבקש שהמשרד ישקול בשנית האם נכון לאכוף את ההנחיה הזאת או האם נכון לבוא ולהגיד שכמו שתשע שנים, מעולם ההנחיה הזאת לא נאכפה כתוצאה מזה שהמשרד רצה להמשיך להרחיב את השירות הזה ולשמר את המסגרות הקיימות, אני מבקש לשקול את זה בשנית.

<מיכל צוק: התייחסנו לסוגיה הזאת עוד קודם ואמרנו שאלה ההנחיות כרגע אבל קיבלנו מספר פניות ואנחנו בוחנים אותם.

<מיכל צוק: רק כן להגיד כי זה עלה כאן

<מיכל צוק: באמת בכמה דיונים ואני חושבת שכן חשוב גם להגיד את זה כי כן צריך להגיד מילה טובה גם איפה שבאמת היה שיפור.

<מיכל צוק: אני חושבת שכולנו ראינו בשנים האחרונות את הקשיים שחוו ההורים אל מול המוקד ובמאמץ מאוד גדול של הצוות שיושב כאן, של איטה, של אלכס, באמת הנושאים האלה, אנחנו עוקבים כל הזמן.

<מיכל צוק: גם המספרים עכשיו מראים כמה השירות הזה, הוא התחיל יותר מוקדם ויותר ידידותי להורים.

<מיכל צוק: גם כמות התלונות שגם אנחנו מקבלים וגם שאתם מקבלים, ירדה, ואני חושבת שחשוב לציין את זה.

ישראל אייכלר: כן, לא דומה בכלל.

<ליאור גבאי: אמרתי.

<ליאור גבאי: פתחתי ואמרתי.

ישראל אייכלר: מילה אחרונה לגברת יעל שמרגד.

<יעל שמרגד: אני רוצה רק להעלות את הנושא כוח האדם.

<יעל שמרגד: כוח האדם באגף במיוחד לאחר חוק טרכטנברג, שוועדת טרכטנברג החליטו להוסיף את כיתות הגן לגילאי 3, מה שקרה, כל המטפלות הטובות אצלנו הלכו להיות שם סייעות בגני הילדים וכל כוח האדם המשופר שהיה לנו עבר הלאה.

<יעל שמרגד: מה שאני בכל אופן מציעה ואני אעלה את זה אצל השר בשבוע הבא, לעשות את המקצוע כמקצוע מועדף, שמשתחררת מהצבא תבוא אלינו לשנה וגם היא תקבל את השכר שנותנים למתדלקת בתחנת דלק ואז אולי גם יישאר לנו חומר אנושי טוב יותר שאולי אחר כך ישאר בענף.

ישראל אייכלר: כמה השכר של מטפלת?

<יעל שמרגד: אצלנו טיפה מעל המינימום.

<ליאור גבאי: קצת מעל המינימום ועוד 400 שקל של תוספת.

ישראל אייכלר: ומתדלקת כמה מקבלת?

<יעל שמרגד: לא, אני מתכוונת, יש איזה מענק שבחורה משתחררת מצה"ל - - -

ישראל אייכלר: כשאת אומרת מתדלקת, נראה לי שהמתדלקת לא מקבלת יותר מהמטפלת.

<יעל שמרגד: היא מקבלת מענק מהמדינה למקצוע מועדף.

<יעל שמרגד: להכניס את נושא המטפלות כמקצוע מועדף ואז אמנם אולי לשנה אבל חלק מהן תישארנה.

ישראל אייכלר: טוב, זה רעיון.

ישראל אייכלר: את יכולה לכתוב אלינו או לשר ואנחנו נעביר את זה גם.

<יעל שמרגד: נכון, אני אעשה את זה.

ישראל אייכלר: אני רוצה לסכם את הדיון.

ישראל אייכלר: קודם כל אני רוצה לשבח את משרד העבודה, לשעבר משרד הכלכלה ואת כל אנשי הצוות, את האגף ובראשם הגברת מיכל צוק והגברת איטה, אלכס וכל האנשים שממש אין דומה השנה לשנה שעברה, אם כי אני לא מוותר על 7,000 ילדים שנשארו.

ישראל אייכלר: אפילו לא על 3,000.

ישראל אייכלר: אנחנו נפנה לשר העבודה והרווחה לשנות החלטת ממשלה לגבי הצורך להכיר.

ישראל אייכלר: אני רוצה שיכירו ב-24 שעות כמשרה מלאה שמזכה בדרגת סבסוד גם לנשים שבמצב סוציו אקונומי ואינן ערביות ואינן מוסלמיות.

ישראל אייכלר: דבר שני, אנחנו נבקש ממשרד העבודה והרווחה לקבל רשימה של ראשי רשויות שלא משתפים פעולה ולא מזדרזים לגבי בינוי מעונות.

ישראל אייכלר: אם אכן אנחנו נראה את הדבר הזה, אולי נבקש לאפשר שוב את הנוהל שעמותות יוכלו לבנות.

ישראל אייכלר: אני יודע את זה מנושאים אחרים לגמרי.

ישראל אייכלר: אני רוצה להגיד משהו לפרוטוקול.

ישראל אייכלר: יש שתי מערכות סיוע לחולים במדינת ישראל.

ישראל אייכלר: יש מערכת בריאות הנפש של משרד הבריאות ויש אגף מש"ה, כל מיני אגפים של משרד הרווחה.

ישראל אייכלר: משרד הרווחה, בגלל שיש אפשרויות לארגונים וולונטריים לנהל עניינים, אז יש הרבה יותר מקומות ופתרונות לילדים שזקוקים, מאוטיסטים, על כל הספקטרום האוטיסטי ועד אחרון המפגרים.

ישראל אייכלר: לעומת זאת במערכת בריאות הנפש, בגלל שאף אחד לא נוגע בזה, עמותות פרטיות והכל ממשלתי, הכל בחסר מדהים במצב קשה מאוד.

ישראל אייכלר: בוועדה שלנו עלו נושאים של מצבם של חולי הנפש.

ישראל אייכלר: זו באמת מצווה, למה?

ישראל אייכלר: כי אין את המוטיבציה של המגזר השלישי מה שנקרא, הארגונים, אז יכול להיות שאם ראשי ערים לא רוצים לבנות מעונות, צריך לאפשר גם לעמותות שכן רוצות לבנות מעונות עם אותם תנאים, כמובן בביקורת ממשלתית ורגולציה.

ישראל אייכלר: לגבי הכשרת מטפלות, אנחנו מבקשים פישוט נוסף לגבי גננות ולהוריד את סף שעות ההשלמה מ-400 שעות כדי באמת להתאים את הגננות האלה גם לגילאי 0 עד 3 שעדיין אני כהורה עוד לא יודע את ההבדלים הגדולים, הפסיכולוגים וההתפתחותיים בין 0 ל-3 ל-3 עד 6.

ישראל אייכלר: לא רואה שיש כזה הבדל במקצועיות.

ישראל אייכלר: אותה אימא שטיפלה בילד בגיל 0 עד 3, היא מטפלת ב-3 עד 6 והיא לא השתנתה כל כך הרבה.

ישראל אייכלר: אני מכיר אימהות כאלה שיש להן כמה וכמה ילדים.

ישראל אייכלר: דבר נוסף, אני מבקש לאפשר תמהול גמיש יותר של גילאי ילדים במקום שיש מחסור במשפחתונים.

ישראל אייכלר: איפה שאין מחסור, אין בעיה.

ישראל אייכלר: אני רוצה לגבי ועדת הקבלה.

ישראל אייכלר: להודיע לכל הורה ולכל מעון, אם מישהו מחזיק שני מקומות צריך ללכת בכל התקיפות שיחליטו איפה הם נמצאים כי זה על חשבון ילדים אחרים.

ישראל אייכלר: אני מברך את האגף שכבר עוסק בזה.

ישראל אייכלר: אני מקווה שבדברים האלה אנחנו נועיל במשהו.

ישראל אייכלר: אני מודה לכם שהקדשתם זמנכם.

ישראל אייכלר: הישיבה נעולה.